ฮั่งเส็งปิดเช้าบวกเพียง 86.12 จุด ตลาดซึมซับผลเลือกตั้งฝรั่งเศส
ฮั่งเส็งปิดเช้าบวกเพียง 86.12 จุด ตลาดซึมซับผลเลือกตั้งฝรั่งเศส
9 พ.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 86.12 จุด หรือ 0.35% ปิดภาคเช้าที่ 24,664.03 จุด หลังจากนักลงทุนซึมซับข่าวนายเอมมานูเอล มาครอง คว้าชัยชนะในการเลือกตั้งประธานาธิบดีฝรั่งเศส ซึ่งผลการเลือกตั้งดังกล่าวเป็นไปตามที่ตลาดคาดการณ์
นอกจากนี้ นักลงทุนยังจับตาการเลือกตั้งประธานาธิบดีเกาหลีใต้ในวันนี้ โดยเกาหลีใต้เปิดคูหาตั้งแต่เวลา 06.00 น.ตามเวลาท้องถิ่น (04.00 น.ตามเวลาไทย) และจะปิดคูหาในเวลา 20.00 น.ตามเวลาท้องถิ่น (18.00 น.ตามเวลาไทย)